เฮลล์คิทเช่นไทยแลนด์
รายชื่อตอน > ตอนที่ 6: การแก้มือในครัวของเชฟวิลแมน

ออกอากาศ 10 มีนาคม 2567
หัวหน้าเชฟประจำสัปดาห์/โจทย์: เชฟวิลแมน/โจทย์อาหารตะวันตกดั้งเดิม
ภารกิจแบบทีม (Team challenge): ในรอบนี้ ผู้เข้าแข่งขันจะต้องผลัดกันทำอาหารภายในทั้งสองทีมจำนวน 4 เมนู ตามที่หัวหน้าเชฟกำหนด ภายในเวลาคนละ 7 นาที ซึ่งในเวลานี้รวมถึงการสื่อสารและถ่ายทอดเมนูให้แก่เพื่อนร่วมทีมคนถัดไป โดยมีเพียงคนที่ทำอาหารคนแรกของแต่ละทีมเท่านั้นที่ทราบเมนูจากหัวหน้าเชฟ และเนื่องจากทีมสีน้ำเงินมีจำนวนสมาชิกน้อยกว่า คนสุดท้ายของทีมสีน้ำเงินจะมีเวลาในการทำอาหารมากกว่าที่ 14 นาที โดยลำดับของการทำอาหารของแต่ละทีม มีดังนี้
| ลำดับที่ | ทีมสีแดง | ทีมสีน้ำเงิน |
| --- | --- | --- |
| 1 | บิว | เก่ง |
| 2 | ใบตอง | มารวย |
| 3 | จิ๊บ | เปียโร่ |
| 4 | ลูกจรรย์ | เคอร์ |
| 5 | แอ้ม | เบียร์ |
| 6 | เฟน | เบียร์ |
เหตุการณ์ในระหว่างการแข่งขัน: บิวฝ่าฝืนกฎในรอบนี้ เนื่องจากเมื่อถึงเวลาที่คนที่ทำอาหารคนแรกต้องออกจากครัว และคนที่ทำอาหารคนที่ 2 ต้องมาทำอาหารแทน บิวพยายามสื่อสารและถ่ายทอดเมนูให้แก่ใบตองให้ครบทั้ง 4 เมนู เชฟป้อมจึงพยายามสั่งให้บิวกลับขึ้นไปรอที่ห้องพักให้ได้
ผลการแข่งขัน:
| เมนูที่ | หัวหน้าเชฟ | ชื่อเมนู | คะแนน> ทีมสีแดง | คะแนน> ทีมสีน้ำเงิน |
| --- | --- | --- | --- | --- |
| 1 | เชฟวิลแมน | โพชเอ้กซอสฮอลันเดสโรสตีโปเตโต | 0 | 1 |
| 2 | เชฟป้อม | ข้าวสวยราดผัดฉ่าซีฟูดไข่ดาวกรอบไข่แดงเยิ้ม | 0 | 2 |
| 3 | เชฟอ๊อฟ | อูดงเนื้อไข่ออนเซน | 0 | 1 |
| 4 | เชฟเอียน | ราวีโอลีไข่แดงลาวาไส้ฟักทองบดรีคอตตาชีส ซอสพาร์เมซานเอสพูมา | 0 | 1 |
| รวม (ผล) | รวม (ผล) | รวม (ผล) | 0 (แพ้) | 5 (ชนะ) |
ทีมที่ชนะรอบภารกิจ: ทีมสีน้ำเงิน
รางวัล/บทลงโทษ:
ทีมชนะ (ทีมสีน้ำเงิน): ได้ไปรับประทานอาหารบุฟเฟต์ที่ทำโดยเชฟพฤกษ์ เชฟอ๊อฟ และเชฟอาร์ ที่ร้านโออิชิ แกรนด์ สาขาเมกาซิตี้ บางนา
ทีมแพ้ (ทีมสีแดง): ให้ทำความสะอาดรถอีซูซุ มิวเอ็กซ์ จำนวน 3 คัน ให้พร้อมสำหรับการเดินทางของทีมสีน้ำเงิน
บริการอาหารเย็น (Dinner service) ครั้งที่ 5:
| ประเภท | ประเภท | อาหารเรียกน้ำย่อย (Appetizer) | อาหารจานหลัก (Main Course)> เนื้อสัตว์ | อาหารจานหลัก (Main Course)> เครื่องเคียง | อาหารจานหลัก (Main Course)> ซอส | อาหารจานหลัก (Main Course)> อาหารทะเล | ของหวาน (Dessert) |
| --- | --- | --- | --- | --- | --- | --- | --- |
| ผู้รับผิดชอบ | ทีมสีแดง | บิว | เฟน | จิ๊บ | ใบตอง | แอ้ม (เปลี่ยนตัว) | ลูกจรรย์ |
| ผู้รับผิดชอบ | ทีมสีน้ำเงิน | มารวย | เปียโร่ | เก่ง | มารวย | เบียร์ | เคอร์ |
| เมนู | เมนู |  King crab Rillette  Smoked wild salmon |  เนื้อวัว Pan Roasted Grain Fed Beef Tenderloin |  เนื้อวัว Pan Roasted Grain Fed Beef Tenderloin |  เนื้อวัว Pan Roasted Grain Fed Beef Tenderloin |  Pan sear Black Grouper  Butter Poach Lobster Tail |  Beaujolais Pear Tarte Tatin  Brioche Butter Pudding |
แขก VIP ในบริการอาหารเย็น: ในตอนนี้ มีเฉพาะแขก VIP ของทีมสีแดงเท่านั้น คือ เชฟอาร์ต - ศุภมงคล ศุภพิพัฒน์ กรรมการตัดสินรายการท็อปเชฟไทยแลนด์ และภรรยา คุณปณดา บัณฑิตกฤษดา
เหตุการณ์ในระหว่างการบริการ: ทีมสีน้ำเงินมีปัญหาเล็กน้อยในจานเรียกน้ำย่อย เพราะเบียร์ทำแซลมอนสุกเกินไป ต่อมาในอาหารจานหลัก ทีมสีน้ำเงินได้รับออเดอร์พิเศษที่ลูกค้าสั่งมาว่าไม่รับประทานเนื้อวัว เนื้อแกะ และอาหารทะเล เก่งจึงรับอาสาทำอาหารพิเศษจานนี้และนำเสนอให้เชฟวิลแมนฟัง ส่วนปัญหาเกิดขึ้นทั้งสองทีม โดยทั้งเปียโร่และเฟนทำเนื้อวัวดิบเกินไป ซึ่งเฟนแก้ไขได้ แต่ทีมสีน้ำเงินกลับมีจานถูกตีกลับ เพราะเปียโร่ทำเนื้อหมูห่อเยื่อไขมัน (Crépinette) ดิบ เชฟวิลแมนจึงสั่งให้เปียโร่กินให้หมดแล้วให้ทำใหม่ จากนั้นเชฟวิลแมนจึงนำไปบริการลูกค้าด้วยตนเอง พร้อมเรียกเปียโร่ออกมาขอโทษลูกค้า แต่เรื่องไม่จบ เพราะลูกค้าคนดังกล่าวถือจานเดินออกมาถามเชฟวิลแมนโดยตรงว่าเนื้อวัวที่ทำให้ใหม่นั้นไหม้หรือไม่ เชฟวิลแมนจึงอธิบายลูกค้าว่าเนื้อดังกล่าวมีสีเป็นปกติ ไม่ไหม้ หากไหม้เกรียมจะต้องเป็นสีดำทั้งชิ้น ซึ่งต่อมาลูกค้าคนนี้ถูกวิพากษ์วิจารณ์จากผู้รับชมรายการ จากนั้น ทีมสีน้ำเงินยังมีปัญหาเพิ่มอีก โดยเบียร์ส่งจานปลาที่เก่งยังไม่ได้ใส่มันบดไปให้เชฟวิลแมน และยังถูกตำหนิจากการรวมเนื้อปลาสุกกับเนื้อปลาดิบไว้ในถาดเดียว ต่อมา เปียโร่ทำเนื้อวัวผิดระดับอีกถึง 2 ครั้ง แต่แก้ไขไม่ทัน เพราะลูกค้ากลับบ้านไปก่อน เชฟวิลแมนจึงรับไม่ได้และเขวี้ยงจานลงพื้นแตกต่อหน้าทีมสีน้ำเงิน และยังมีปัญหาต่อเนื่องในจานของหวาน เพราะเคอร์บีบครีมไม่ได้มาตรฐาน อย่างไรก็ตาม ทั้งสองทีมได้นำออเดอร์ทั้งหมดบริการลูกค้าจนเสร็จสมบูรณ์ ทำให้เป็นครั้งแรกของเฮลล์คิทเช่นไทยแลนด์ที่ไม่มีทีมใดถูกปิดครัวในระหว่างการบริการ แต่เนื่องจากทีมสีแดงบริการเสร็จก่อนทีมสีน้ำเงินทั้ง 3 คอร์ส เชฟวิลแมนจึงตัดสินให้ทีมสีแดงชนะในรอบนี้ และให้ทีมสีน้ำเงินไปประชุมกันเพื่อเสนอชื่อผู้เข้าแข่งขัน 2 คนมาให้ตนคัดออก
ผลการบริการอาหารเย็น ครั้งที่ 5: ทีมสีแดงชนะ ทีมสีน้ำเงินแพ้
การคัดออก (Elimination): เคอร์ได้เสนอชื่อเปียโร่และเบียร์ จากนั้นเชฟเอียนได้ให้เก่งระบุเหตุผลในกรณีการเสนอชื่อเปียโร่ โดยเก่งระบุว่า เปียโร่ทำเนื้อผิดระดับความสุก และขาดการสื่อสาร ทำให้ทีมทำงานช้า แต่เมื่อเชฟป้อมถามเปียโร่ เขาตอบว่าไม่เห็นด้วย และอธิบายว่าตนยอมรับเฉพาะข้อผิดพลาดของตนในการทำเนื้อผิดระดับเท่านั้น และขอโทษในกรณี Crépinette ที่ลูกค้าตำหนิ แต่บอกต่อว่า ตนไม่ได้เถียงลูกค้า เพียงแต่อธิบายว่าส่วนนั้นทำจากเนื้อวัว เชฟวิลแมนจึงสวนกลับไปทันทีว่า "คุณบ้าหรือเปล่าครับ" และอธิบายใหม่ซ้ำว่าส่วนนั้นคือเนื้อหมู ซึ่งรับประทานแบบดิบไม่ได้เพราะเป็นอันตราย ส่วนเมื่อเชฟป้อมถามต่อถึงคนที่ควรออก เปียโร่ตอบว่าเบียร์ควรออก เพราะทำแซลมอนและอาหารทะเลช้า เชฟอ๊อฟและเชฟวิลแมนจึงถามเพื่อนร่วมทีมที่เหลือ คือมารวย เบียร์ และเคอร์ ตามลำดับ ซึ่งทั้ง 3 คนเห็นตรงกันว่าเปียโร่ควรออก ทำให้เชฟวิลแมนสรุปได้ว่า หากไม่นับเปียโร่ สมาชิกทีมสีน้ำเงินทั้ง 4 คนมีมติเอกฉันท์ให้เปียโร่ออก ดังนั้น จึงตัดสินให้เปียโร่ออกจากการแข่งขัน
ผู้ที่ถูกเสนอชื่อให้คัดออก: เปียโร่ และ เบียร์
ผู้ที่ถูกคัดออก: เปียโร่
การย้ายทีม: หลังจากที่เปียโร่ถูกคัดออกจากการแข่งขันไปแล้ว เชฟเอียนเห็นว่าจำนวนสมาชิกของทั้งสองทีมต่างกันมากกว่า 2 คนอีกครั้ง โดยทีมสีน้ำเงินเหลือสมาชิกเพียง 4 คน แต่ทีมสีแดงมีสมาชิกถึง 6 คน เพื่อให้จำนวนสมาชิกของทั้งสองทีมเท่ากัน จึงให้เวลา 1 นาที เพื่อให้ทีมสีแดงประชุมกันและเลือกสมาชิก 1 คนให้ย้ายไปอยู่ทีมสีน้ำเงิน และให้ทีมสีแดงรับผิดชอบสิ่งที่จะเกิดขึ้นหลังการย้ายทีมในครั้งนี้เอง แต่ถ้าหมดเวลา 1 นาทีแล้วทีมสีแดงยังไม่สามารถตกลงกันได้ คณะหัวหน้าเชฟจะเลือกสมาชิกให้ย้ายไปอยู่สีน้ำเงินเอง ในที่สุด ในช่วง 5 วินาทีสุดท้าย จิ๊บได้ยกมือขอย้ายทีม โดยที่สมาชิกทีมสีแดงคนอื่น ๆ ก็เห็นด้วย เชฟเอียนจึงอนุมัติการย้ายทีมในครั้งนี้ ทำให้จิ๊บเป็นสมาชิกของทีมสีน้ำเงินในทันที
ผู้ที่ย้ายทีม: จิ๊บ (ทีมสีแดง → ทีมสีน้ำเงิน)
ความคิดเห็นของเชฟวิลแมน: "โอกาส ไม่ใช่สิ่งที่หาได้ง่าย ๆ ถ้าเราให้โอกาสแล้ว เขายังทำผิดพลาด และไม่รักษาโอกาสนั้นไว้ เขาก็ไม่ควรอยู่ที่นี่"